मूल शब्द परमार /पंवार  इसका अर्थ शत्रु संहारक या शत्रुओं का नाश करने वाला है,

यह प्राचीन क्षत्रिय राजपूत वंश था, जो कि पूर्व में मालवा गणराज्य के नाम से प्रसिद्ध था। यह वंश पुन: मध्यकालीन भारत का एक प्रसिद्ध क्षत्रिय राजवंश बना था। राजवंश का अधिकार धार-मालवा-उज्जयिनी-आबू पर्वत और सिन्धु के निकट अमरकोट आदि राज्यों तक था। लगभग सम्पूर्ण पश्चमी भारत क्षेत्र में पंवार/परमार वंश का साम्राज्य था। ये ८वीं शताब्दी से १४वीं शताब्दी तक शासन करते रहे। मूल शब्द प्रमार के क्षेत्र के अनुसार अलग अलग अपभ्रंश है जैसे परमार , पोवार , पंवार ,पवार , भोयर पवार। मारवाड़ के नौ कोटो यानी मुख्य नौ गढो के संस्थापक पंवार थे। [१०]

परिचय 
मध्यकाल में परमार वंश के संस्थापक उपेंद्रराज कहे जाते हैं । इस वंश की राजधानी धारा "नगरी" थी। (प्राचीन राजधानी उज्जैन थी) इस वंश का सबसे शक्तिशाली शासक "राजा भोज" था। परमार एक राजपूत राजवंश का नाम है, जो मध्ययुग के प्रारम्भिक काल में महत्वपूर्ण हुआ।

कथा 
परमार सिन्धुराज के दरबारी कवि पद्मगुप्त परिमल ने अपनी पुस्तक 'नवसाहसांकचरित' में एक कथा का वर्णन किया है। ऋषि वशिष्ठ ने ऋषि विश्वामित्र के विरुद्ध युद्ध में सहायता प्राप्त करने के लिये आबु पर्वत पर यज्ञ किया। उस यज्ञ के अग्निकुंड से एक पुरुष प्रकट हुआ । दरअसल ये पुरुष वे थे जिन्होंने ऋषि वशिष्ठ को साथ देने का प्रण लिया जिनके पूर्वज अग्निवंश के क्षत्रिय थे। इस पुरुष का नाम प्रमार रखा गया, जो इस वंश का संस्थापक हुआ और उसी के नाम पर वंश का नाम पड़ा। परमार के अभिलेखों में बाद को भी इस कहानी का पुनरुल्लेख हुआ है। इससे कुछ लोग यों समझने लगे कि परमारों का मूल निवासस्थान आबू पर्वत पर था, जहाँ से वे पड़ोस के देशों में जा जाकर बस गए। किंतु इस वंश के एक प्राचीन अभिलेख से यह पता चलता है कि परमार दक्षिण के राष्ट्रकूटों के उत्तराधिकारी थे।

परमार परिवार की मुख्य शाखा आठवीं शताब्दी के प्रारंभिक काल से मालवा में धारा को राजधानी बनाकर राज्य करती थी और इसका प्राचीनतम ज्ञात सदस्य उपेन्द्र कृष्णराज था। इस वंश के प्रारंभिक शासक दक्षिण के राष्ट्रकूटों के सामन्त थे। राष्ट्रकूटों के पतन के बाद सिंपाक द्वितीय के नेतृत्व में यह परिवार स्वतंत्र हो गया। सिपाक द्वितीय का पुत्र वाक्पति मुंज, जो १०वीं शताब्दी के अंतिम चतुर्थांश में हुआ, अपने परिवार की महानता का संस्थापक था। उसने केवल अपनी स्थिति ही सुदृढ़ नहीं की वरन्‌ दक्षिण राजपूताना का भी एक भाग जीत लिया और वहाँ महत्वपूर्ण पदों पर अपने वंश के राजकुमारों को नियुक्त कर दिया। उसका भतीजा भोज, जिसने सन्‌ 1000 से 1055 तक राज्य किया और जो सर्वतोमुखी प्रतिभा का शासक था, मध्युगीन सर्वश्रेष्ठ शासकों में गिना जाता था। भोज ने अपने समय के चौलुभ्य, चंदेल, कालचूरी और चालुक्य इत्यादि सभी शक्तिशाली राज्यों से युद्ध किया। बहुत बड़ी संख्या में विद्वान्‌ इसके दरबार में दयापूर्ण आश्रय पाकर रहते थे। वह स्वयं भी महान्‌ लेखक था और इसने विभिन्न विषयों पर अनेक पुस्तकें लिखी थीं, ऐसा माना जाता है। उसने अपने राज्य के विभिन्न भागों में बड़ी संख्या में मंदिर बनवाए।

राजा भोज की मृत्यु के पश्चात्‌ चोलुक्य कर्ण और कर्णाटों ने मालव को जीत लिया, किंतु भोज के एक संबंधी उदयादित्य ने शत्रुओं को बुरी तरह पराजित करके अपना प्रभुत्व पुन: स्थापित करने में सफलता प्राप्त की। उदयादित्य ने मध्यप्रदेश के उदयपुर नामक स्थान में नीलकंठ शिव के विशाल मंदिर का निर्माण कराया था। उदयादित्य का पुत्र जगद्देव बहुत प्रतिष्ठित सम्राट् था। वह मृत्यु के बहुत काल बाद तक पश्चिमी भारत के लोगों में अपनी गौरवपूर्ण उपलब्धियों के लिय प्रसिद्ध रहा। मालव में परमार वंश के अंत अलाउद्दीन खिलजी द्वारा 1305 ई. में कर दिया गया।

परमार वंश की एक शाखा आबू पर्वत पर चंद्रावती को राजधानी बनाकर, 10वीं शताब्दी के अंत में 13वीं शताब्दी के अंत तक राज्य करती रही। इस वंश की दूसरी शाखा वगद (वर्तमान बाँसवाड़ा) और डूंगरपुर रियासतों में उट्ठतुक बाँसवाड़ा राज्य में वर्त्तमान अर्थुना की राजधानी पर 10वीं शताब्दी के मध्यकाल से 12वीं शताब्दी के मध्यकाल तक शासन करती रही। वंश की दो शाखाएँ और ज्ञात हैं। एक ने जालोर में, दूसरी ने बिनमाल में 10वीं शताब्दी के अंतिम भाग से 12वीं शताब्दी के अंतिम भाग तक राज्य किया।

वर्तमान 

वर्तमान में  क्षत्रिय राजपूत परमार/पंवार जाती के लोग मुख्य रूप से राजस्थान , गुजरात , मध्य प्रदेश , पंजाब , हरियाणा , उत्तराखंड , हिमाचल प्रदेश , उत्तर प्रदेश , बिहार , छत्तीसगढ़,  सिंध और उत्तरी महाराष्ट्र में पाये  जाते है । 

मध्य प्रदेश और राजस्थान के मालवा क्षेत्रो में परमार वंश की करीब  (५२ कुल) शाखा बसी हुई है ।

दक्षिण-पूर्वी मध्यप्रदेश के बालाघाट , सिवनी व् महाराष्ट्र के गोंदिया , भंडारा जिला क्षेत्र में धारा नगर से पश्चिमी मालवा से बुंदेलखंड, बघेलखंड होते हुए  सन १७०० के दरम्यान  स्थलांतरित हुए पंवारो/पोवारो की करीब (३६ कुल) शाखा  निवास करती हैं ।

१५ वी से १७ वी सदी  तक पंवारो का प्रदेशान्तर सतपुड़ा और विदर्भ में हुआ । इन क्षेत्रो में उन्हें भोयर पवार कहा जाता है । धारानगर व् पूर्वी  मालवा  से १५वी से १७वी सदी में स्थलांतरित हुयी यह (७२ कुल) शाखा बैतूल , छिंदवाडा , वर्धा व् अन्य जिलों में निवास करती हैं। 

संस्कृत शब्द प्रमार ,प्रवार तथा पौर से अपभ्रंषित होकर परमार/पंवार/पोवार/पँवार/पवार शब्द प्रचलित हुए है ।

शासकों की सूची

शाही शासक

 उपेन्द्र कृष्णराज (800–818)
 वैरीसिंह प्रथम (818–843)
 सियक प्रथम (843–893)
 वाक्पतिराज प्रथम (893–918)
 वैरीसिंह द्वितीय (918–948)
 सियक द्वितीय (948–974)
 वाक्पति मुंज (974–995)
 सिंधुराज (995–1010)
 भोज प्रथम (1010–1055), समरांगण सूत्रधार के रचयिता और महानतम शासक
 जयसिंह प्रथम (1055–1060)
 उदयादित्य (1060–1087), जयसिंह के बाद राजधानी से मालवा पर राज किया। चालुक्यों से संघर्ष पहले से ही चल रहा था और उसके आधिपत्य से मालवा अभी हाल ही अलग हुआ था जब उदयादित्य लगभग १०५९ ई. में गद्दी पर बैठा। मालवा की शक्ति को पुन: स्थापित करने का संकल्प कर उसने चालुक्यराज कर्ण पर सफल चढ़ाई की। कुछ लोग इस कर्ण को चालुक्य न मानकर कलचुरि लक्ष्मीकर्ण मानते हैं। इस संबंध में कुछ निश्चयपूर्वक नहीं कहा जा सकता। इसमें संदेह है कि उदयादित्य ने कर्ण को परास्त कर दिया। उदयादित्य का यह प्रयास परमारों का अंतिम प्रयास था और ल. १०८८ ई. में उसकी मृत्यु के बाद परमार वंश की शक्ति उत्तरोत्तर क्षीण होती गई। उदयादित्य भी शक्तिशाली था। 
 लक्ष्मणदेव (1087–1097)
 नरवर्मन (1097–1134)
 यशोवर्मन (1134–1142)
 जयवर्मन प्रथम (1142–1160)
 विंध्यवर्मन (1160–1193)
 सुभातवर्मन (1193–1210)
 अर्जुनवर्मन I (1210–1218)
 देवपाल (परमार वंश) (1218–1239)
 जयतुगीदेव (1239–1256)
 जयवर्मन द्वितीय (1256–1269)
 जयसिंह द्वितीय (परमार वंश) (1269–1274)
 अर्जुनवर्मन द्वितीय (1274–1283)
 भोज द्वितीय (1283–1295)
 महालकदेव (1295–1305), अंतिम शासक

अन्य शासक

 संजीव सिंह परमार (1305–1327), (मालवा शासक)
 लगभग 1300 ई. की साल में गुजरात के भरुचा रक्षक वीर मेहुरजी परमार हुए। जिन्होंने अपनी माँ, बहेन और बेटियों कि लाज बचाने के लिये युद्ध किया और उनका शर कट गया फिर भी 35 कि.मि. तक धड़ लडता रहा। 
 गुजरात के रापर (वागड) कच्छ में विर वरणेश्र्वर दादा परमार हुए जिन्होंने ने गौ रक्षा के लिये युद्ध किया। उनका भी शर कटा फिर भी धड़ लडता रहा। उनका भी मंदिर है। 
 गुजरात में सुरेन्द्रनगर के राजवी थे लखधिर जी परमार, उन्होंने एक तेतर नामक पक्षी के प्राण बचाने ने के लिये युद्ध छिड़ दिया था। जिसमे उन्होंने जित प्राप्त की।
 लखधिर के वंशज साचोसिंह परमार हुए जिन्होंने एक चारण, (बारोट या गढवी) के जिंदा शेर मांगने पर जिंदा शेर का दान दया था।
 एक वीर हुए पीर पिथोराजी परमार जिनका मंदिर हें, थारपारकर में अभी पाकिस्तान में हैं। जो हिंदवा पिर के नाम से जाने जाते हैं।

इन्हें भी देखें 
 परमार भोज
 सियक द्वितीय

बाहरी कड़ियाँ

भारत का इतिहास
राजवंश